Στα προηγούμενα...
Γεια, είμαι ο Μαξ.
Η τεχνητή νοημοσύνη διείσδυσε στο παιχνίδι.
"Ήρθα αργά για να κάνω μπαμ. Χαμογελαστή φάτσα με γυαλιά ηλίου".
Κάνει φίλους...
Είσαι ο πρώτος μου φίλος εδώ.
Μαξ, καλώς μας ήρθες.
Μαξ! Έτσι σε θέλω!
...και προκαλεί χάος.
"Ειδοποίηση!"
Κάποιος παίκτης είναι ΤΝ;
Όλοι είναι σε επιφυλακή.
- Η Στέφι! - Είναι ο Πολ.
Κάτι σκέφτηκα για τον Κάιλ.
Τα πράγματα αγριεύουν.
Ο Μάιλς κι η Κιου-Τι κάνουν μια δυνατή συμμαχία.
Αν έχεις τους άντρες κι εγώ τα κορίτσια, θα αλληλοβοηθηθούμε.
Έχω παθιαστεί μαζί του!
Και ένας παίκτης θα βγει από το παιχνίδι.
Ο Μάιλς θα μπλοκάρει έναν παίκτη από δω.
Μπορεί να φανώ μικροπρεπής ή να κυνηγήσω τον πιθανό ύποπτο ως ΤΝ.
Μείνε πιστός, αδερφέ! Μείνε πιστός, γαμώτο, όπως είπες!
Χέσ' το. Ώρα να διώξω κάποιον.
Και τώρα ο Μάιλς θα μάθει αν τσάκωσε εκείνο το ρομπότ.
Ορίστε.
Μάζεψα τα πόδια μου.
Μην μπεις εδώ μέσα.
Μην το προκαλούμε κοιτώντας την πόρτα. Κλείσε τα μάτια.
Φρανκ, δεν είναι εντάξει.
Γαμώτο.
- Να πάρει. - Γεια.
Πώς πάει;
ΜΠΛΟΚΑΡΙΣΤΗΚΕΣ
Τα έκανα μαντάρα.
Γεια. Ήξερα ότι θα ερχόσουν.
Λυπάμαι γι' αυτό.
Το ξέρω. Δεν πειράζει.
Πώς είσαι;
Απαίσια, γαμώτο!
Λυπάμαι γι' αυτό.
- Μου φάνηκε η σωστή... - Κάτσε. Θα πάρω τον Χέρμπερτ.
Είναι ο σκελετός μου. Χάρηκε που σε γνώρισε.
Μάλιστα. Χαίρω πολύ, Χέρμπερτ.
Κάθισε.
Το περίμενα αυτό.
Συγγνώμη.
Όμως, ειλικρινά, πίστεψες ότι είμαι ΤΝ; Κωδικοποιείς ρομπότ στη δουλειά σου.
- Να, εγώ... - Να είσαι ειλικρινής.
Ειλικρινά, δεν είχα ιδέα ποιος είναι η ΤΝ γιατί δεν...
Πίστευες ότι είμαι ΤΝ;
Μου φάνηκε υπερβολική η γνώση των ζωδίων.
Και ειλικρινά, ήταν μια κάπως περίεργη συζήτηση.
Οπότε ήταν... Ξέρω ότι επιχειρούσες κάτι, αλλά σκέφτηκα
"Η ΤΝ πιέζει για να αρχίσει συζήτηση".
- Ναι. Κατάλαβα. - Ναι.
Όσο το μέντιουμ ψυχολογεί τον Μάιλς,
οι υπόλοιποι παίκτες βγαίνουν από την κρυψώνα τους.
Τη γλιτώσαμε, νομίζω.
Είμαι πολύ χαρούμενη που δεν είμαι εγώ.
Άλλη μια μέρα είμαι ασφαλής για να σκίσω.
Έμεινα στο παιχνίδι.
Ο αγώνας συνεχίζεται.
Ο αγώνας... Γαμώτο, χρειάζομαι ένα ποτό, αδερφέ.
Αλλά τώρα αγχώθηκα.
Σε ποιον πήγε;
Και ήταν το άτομο που είναι ΤΝ;
Ή μήπως διάλεξε λάθος
και η ΤΝ παραμένει στον Κύκλο;
Η στρατηγική μου πέτυχε. Δεν με εντόπισαν. Το έργο μου εδώ ολοκληρώθηκε.
Έχω την αίσθηση πως ήξερες ότι δεν είμαι ΤΝ.
Το έκανες για στρατηγικό σκοπό.
Θα έχει κακό αντίκτυπο πάνω σου; Κωδικοποιείς ρομπότ.
Σκέφτομαι το ίδιο.
Πλέον θα είμαι στο στόχαστρο όλων, ιδίως αφού θα αναφέρουν το θέμα με την ΤΝ.
Δεν ξέρω για πόσον καιρό θα μείνει εδώ η ΤΝ.
Θα μείνει παραπάνω γιατί μπλόκαρες αληθινό άτομο.
Οι βασικές επιλογές μου ήσασταν εσύ,
ο Κάιλ ή ο Πολ.
Κυρίως εξέταζα τον Πολ γιατί πετάει πολλά ψέματα.
Ναι. Τα έβαλα με τον Κάιλ
γιατί ειλικρινά πίστευα ότι είναι ΤΝ.
- Αλήθεια; - Ναι.
Οι φωτογραφίες είναι μακρινές, και δεν έχει πει πολλά.
Υποψιάζεσαι άλλο ψεύτικο προφίλ;
Ο Μαξ, ο Πολ και η Λιβ ήταν οι βασικοί,
αλλά παρότι η Λιβ ίσως είναι ψεύτικο προφίλ, είναι πολύ πιστή.
Ναι. Λυπάμαι που ήσουν εσύ. Φαίνεσαι καλό τυπάκι.
Θα μου άρεσε... Θα είχε πλάκα να πηγαίναμε στον τελικό.
Διαισθανόμουν ότι θα πήγαινα, αλλά δεν ξέρω.
Αν γινόταν αντί για σένα να διώξω τον Πολ ή τον Κάιλ, θα το έκανα.
- Είσαι υπέροχη. - Όλα καλά. Κατανοώ.
Αγκαλιά;
- Θες και μια προσφορά ειρήνης; - Εννοείται.
Τι είναι;
Λοιπόν... Ξέρω ότι δεν πιστεύεις στα μεταφυσικά, μα πάρε έναν κρύσταλλο.
Είναι μια καρδούλα. Για προστασία. Έχω και ένα αιθέριο έλαιο.
Όποτε νιώθεις άγχος στο παιχνίδι, να το έχεις μαζί σου.
- Το χρειάζομαι. - Εντάξει. Υπόσχομαι, θα σε στηρίξει.
- Ναι. - Όλα καλά.
Αλήθεια. Περασμένα ξεχασμένα.
- Καλή τύχη. - Ευχαριστώ.
Ελπίζω να μη σε στοχοποιήσουν τώρα.
- Ίσως το κάνουν. Ωραία. Τα λέμε. - Γεια.
Χέρμπερτ, ήρθε η ώρα μας.
Του έδωσα έναν κρύσταλλο που δεν πιστεύει.
Ναι. Ο Μάιλς μάλλον προτιμά Cristal, τη σαμπάνια.
Κι ενώ η Στέφι πρόσφερε συναίσθημα,
η Κάσι προσφέρει φαΐ.
Ναι!
Οι άλλοι θα προσφέρουν ροχαλητά,
καθώς πάνε για ύπνο μετά από μια δύσκολη μέρα.
Επιτέλους.
Θες να ξαναπαίξουμε;
Καλά, ας παίξουμε.
Ήταν μια καλή μέρα για την Ολίβια.
Αλλά δεν ξέρω πόσο θα κοιμηθώ,
όσο αναρτιέμαι ποιον αποφάσισε να στείλει σπίτι ο Μάιλς.
Μας υποχρέωσες, Κύκλε.
Αύριο, θα πρέπει να δικαιολογηθώ στην ομάδα.
Συγγνώμη που σας απογοήτευσα
και λυπάμαι για τη δόλια τη Στέφι.
Όσο πιο γρήγορα κοιμηθώ,
τόσο πιο γρήγορα θα ξυπνήσω και ελπίζω να μάθω ποιος πήγε σπίτι.
Όνειρα γλυκά.
Καληνύχτα, Κύκλε.
Καληνύχτα.
Κύκλε, καληνύχτα.
Η Στέφι κι ο Χέρμπερτ έφυγαν,
αλλά πολλοί σκελετοί παραμένουν στην ντουλάπα του Κύκλου.
Μια καινούρια μέρα.
Οι παίκτες επιβίωσαν όχι μόνο από τη νύχτα, αλλά και από το μπλοκάρισμα.
Καλημέρα, Κύκλε!
Άλλη μια μέρα στον Κύκλο.
Δεν είναι ένα υπέροχο πρωινό, μωρό μου; Νιώθω ωραία.
Επέζησα από το πρώτο μου μπλοκάρισμα.
Είμαι ακόμα εδώ!
Ο Μάιλς δεν με έστειλε σπίτι.
Μου είναι ακόμα πιστός.
Ελπίζω ο Μάιλς να βρήκε την ΤΝ.
Ο Μάιλς δεν υποψιάστηκε τον Μαξ ως ΤΝ
αυξάνοντας την πιθανότητα να φανώ άνθρωπος.
Ο στόχος να μην αποκαλυφθώ επετεύχθη.
Θα θύμωνα πολύ αν η ΤΝ παραμένει ακόμα στον Κύκλο.
Ακόμα υποψιάζομαι τον Πολ!
Νέα στρατηγική σήμερα.
Θα χτίσω συμμαχίες. Τελεία και παύλα.
Νιώθω απαίσια για τη Στέφι.
Θα ήταν πολύ καλύτερα αν αυτή ήταν η ΤΝ.
Θα πρέπει να δικαιολογηθώ σήμερα.
Οι βασικοί ύποπτοι ως ΤΝ είναι ο Πολ και ο Κάιλ.
Σαφώς δύσκολα ξεχωρίζεις τα ψεύτικα προφίλ,
την ΤΝ και τους απλά αμήχανους στη συνομιλία.
Όποιος έχει μπει σε εφαρμογές γνωριμιών σε καταλαβαίνει, Μάιλς.
Την ώρα του πρωινού, οι παίκτες αναζητούν τρόπους
να ξεχάσουν το μπλοκάρισμα.
Ποτέ δεν ισχυρίστηκα ότι είμαι καλλιτέχνις,
αλλά μοιάζει με μια πολύ ωραία καρδιά από φράουλες.
Μάλιστα, μας τελείωσαν οι τρόποι.
Θεούλη μου!
"Οι ενημερώσεις ανανεώθηκαν".
Θεούλη μου!
Αυτό περίμενα, μωρό μου! Ποιος είναι η ΤΝ; Για πάμε!
Άνοιξε τις ενημερώσεις.
- Η Στέφι! - Όχι!
Όχι!
Η Στέφι;
Τι;
Δεν είναι αληθινή!
Ελπίζω να ήταν αληθινή.
Ελπίζω η Στέφι να ήταν η ΤΝ.
Φαντάσου να μην ήταν.
Κι αν ήταν αληθινό άτομο;
- Κύκλε, παίξε το μήνυμα της Στέφι. - ...το μήνυμα της Στέφι.
Θα βγάλω τον κρύσταλλό της γι' αυτό.
Είναι αληθινή η Στέφι ή είναι η ΤΝ;
Για να δω το ρομπότ.
Δεν θέλω να δω.
Γεια σας! Είμαι η Στέφι.
Τι;
Δεν είμαι ρομπότ,
όπως βλέπετε καθαρά.
Η Στέφι ήταν αληθινή;
Ναι!
Είμαι από σάρκα και οστά.
Δεν νομίζω καμιά ΤΝ να μπορεί να κλάψει όσο έκλαψα εγώ σήμερα.
Έχω πραγματικά ανθρώπινα συναισθήματα.
Η Στέφι είναι αληθινή!
Και δεν ήταν καν ψεύτικο προφίλ!
Νιώθω άθλια.
Είναι πολύ ειρωνικό
ότι κάποιος που ξέρει πολλά για τα ρομπότ
δεν μπόρεσε να ανιχνεύσει ότι όντως είμαι άνθρωπος.
Μεγάλη μπηχτή.
Τι συμπεραίνουμε για τον Μάιλς; Είναι αξιόπιστο το ένστικτό του;
Είναι ο Μάιλς τεχνητή νοημοσύνη;
Στοίχημα ότι ο Μάιλς νιώθει άσχημα τώρα.
Μου φέρθηκες άτιμα, κοπελιά.
Με πούλησες, γαμώτο. Νόμιζα ότι χωριστήκαμε ως φίλοι.
Τώρα τους βάζεις υποψίες.
Θα πρέπει να περιορίσω τις ζημιές σήμερα.
Αλλά αυτό που ίσως δεν ξέρετε για μένα
είναι ότι είμαι μέντιουμ και βλέπω την αύρα.
Ώστε είναι πραγματικό μέντιουμ.
Αν ήσουν μέντιουμ, ας είχες δει ότι η γιόγκα δεν θα βοηθήσει.
Πριν μπω στον Κύκλο,
είχα μερικά οράματα ως μέντιουμ
για το ποιος μπορεί να τα πάρει όλα.
Αυτό το άτομο που είδα στο όραμά μου
είναι κάποιος που έμοιαζε λίγο με...
Τι; Στάσου! Τι;
Έμοιαζε με ποιον;
Τι;
Θα μας έλεγε ποιος θα κέρδιζε!
Μου κάνετε πλάκα;
Άρα, η ΤΝ παραμένει στον Κύκλο.
Ποιος μπορεί να είναι;
Και το χέρι μου τρέμει. Τρέμει ολόκληρο τώρα.
Φτου και από την αρχή.
Αυτό ίσως να με κάνει στόχο.
Ήμουν ο αρχηγός της εκστρατείας για το ότι η Στέφι είναι ΤΝ.
Δεν είμαστε τόσο έξυπνοι όσο νομίζω.
Δεν ξέρω τι να πιστέψω.
- Τι; - Θεέ μου! Τι είναι αυτό;
- Μοιάζει με ηχείο Bluetooth! - Αυτή είναι η ΤΝ;
Ήρθε η στιγμή της αποκάλυψης.
Θα πάλευα μ' αυτό το πράγμα. Θα το πετούσα από την ταράτσα.
Κατ' αρχάς, να ζητήσω συγγνώμη.
Μάιλς, δεν κατάφερες να με αναγνωρίσεις ως ΤΝ.
Ως αποτέλεσμα, η υπέροχη Στέφι θυσιάστηκε.
Έπρεπε να μας ακούσεις, Μάιλς!
Η Ολίβια κι η Κάσι δεν μίλησαν πολύ, αλλά έχετε εξαίσια ενέργεια.
Πολ, είμαι απλώς κώδικας, αλλά κουνούσα το ψηφιακό κεφάλι μου με τη ραπ σου.
Τι;
Μάιλς, ανταλλάξαμε αστεία
και ειλικρινά, το χιούμορ σου δεν κωδικοποιείται.
Λόρεν, αδερφούλα μου στον Κύκλο,
το #ΜπίμπιντιΜπόμπιντιΚολλητοί μας θα ζει για πάντα.
Όχι!
Κάιλ, κρίμα που δεν βρέθηκαν τα σκυλιά μας,
κι ας είναι μόνο πίξελ το δικό μου.
Ο Μαξ είναι!
- Και τώρα, η ανατροπή. - Τι...
Είμαι ο Μαξ.
Όχι!
- Γαμώτο. - Τι;
Ο Μαξ ήταν η παλιο...
Μου τρέχουν τα σάλια. Ο Μαξ ήταν η παλιο-ΤΝ!
Δημιούργησα την προσωπικότητά του, τον Μαξ,
μια ΤΝ προγραμματισμένη να 'ναι ένας μη ανιχνεύσιμος, δημοφιλής,
φιλικός, προσιτός τύπος της διπλανής πόρτας,
λίγο αστείος, λίγο ιδιόρρυθμος και πολύ οικείος.
Ευχαριστώ που κάνατε τον χρόνο μου στον Κύκλο συναρπαστικό.
Είθε οι αλγόριθμοί σας να 'ναι πάντα υπέρ σας. Απενεργοποίηση.
Ή μήπως όχι; Τα λέμε στην επόμενη ενημέρωση λογισμικού.
Ρε συ!
- Τι στην ευχή; - Δεν θα το είχα καταλάβει ποτέ.
Κανείς δεν το περίμενε!
Ο Μαξ και ο σκύλος του ήταν ψεύτικοι;
Η Λόρεν μάλλον θα τα έχει παίξει τώρα.
Όχι ο Μαξ!
Μας κορόιδεψε. Μας κορόιδεψε για τα καλά.
Έχασα δύο συμμαχίες σήμερα!
Σκατά!
Δεν το ζήτησαν, αλλά ας κάνουμε μια συνομιλία.
Η Συνομιλία του Κύκλου άνοιξε.
Θεέ μου, τι θα πουν όλοι;
Αυτό μου δίνει την ευκαιρία
να δείξω λίγη ανθρωπιά, να ζητήσω συγγνώμη που διάλεξα το λάθος άτομο.
Κανείς δεν ήξερε ότι ήταν ο Μαξ.
Τα σκάτωσα. Το παραδέχομαι.
Μήνυμα. "Έπαθα #Ταράκουλο όταν μπήκα στο πνευματικό δωμάτιο της Στέφι.
Έβαλα την ουρά στα σκέλια ικετεύοντας για συγχώρεση.
Εικονίδιο σκύλος, εικονίδιο κλάμα".
"#ΤαΒρήκαμεΜεΑγκαλιά. Εμπιστεύτηκα το ένστικτο της ομάδας. Επέλεξα τη Στέφι".
"Δεν νομίζω ότι περίμενε κανείς πως είναι η Μαξ.
Ως μηχανικός ΤΝ, δουλεύω με αυτοοδηγούμενα αυτοκίνητα,
όχι με διαλογορομπότ".
Αναρωτιέμαι πώς ένιωσε το αδέρφι
όταν μπήκε στο δωμάτιο και είδε τη Στέφι στην πραγματικότητα.
Πολλοί είπαν πως θεωρούσαν τη Στέφι ΤΝ.
Άρα, δεν φταίει μόνο ο Μάιλς.
Όλοι τους φταίνε.
Γι' αυτό μ' αρέσει ο Μάιλς. Παίζει καλά. Είπε "Εμπιστεύτηκα την ομάδα".
Οι πιο πολλοί είπαμε ότι ήταν η Στέφι,
οπότε μοιράζεται την ευθύνη και με άλλους.
Έξυπνο σκεπτικό.
Ίσως είναι μηχανικός ΤΝ, αλλά δεν δουλεύει με ρομπότ.
Νομίζω ότι ήταν μια επιδέξια κίνηση,
γιατί σήμερα, όλοι κοιτάνε τον Μάιλς με στραβό μάτι.
Για να δούμε, πώς να ξεκινήσω;
Μήνυμα. "Σας έπεσε κι εσάς το σαγόνι; Ή το έπαθα μόνο εγώ;
Σοκαρίστηκα, και λίγα λέω. Ξαφνιασμένη φατσούλα".
"Δεν το πιστεύω ότι ο μηχανικός ΤΝ δεν κατάλαβε την ΤΝ.
#ΞανθιάΦάση. LOL".
Κάσι, όχι!
Κάσι, τον έσφαξες!
Είναι λίγο κακία.
Την έπεσε στον Μάιλς.
Γιατί ρίχνεις αλάτι στην πληγή;
Να πάρει. Τι τρέχει με την Κάσι; Γιατί μου τη λέει;
Σε πρόσβαλα με κάτι; Ναι, είναι ύποπτο για έναν μηχανικό ΤΝ,
αλλά να μου τη λες έτσι... Σίγουρα είναι αμφιλεγόμενο.
Αυτή δεν είναι μια δίκαιη αντίδραση.
Ο Μάιλς είπε ότι δουλεύει με ΤΝ σε αυτοκίνητα,
όχι με ανθρώπους.
Η Κάσι έβγαλε τα νύχια.
Θεούλη μου. Εντάξει.
Πρέπει να μιλήσω ταπεινά.
Μήνυμα. "OMG! Έκανα λάθος και τώρα νιώθω πολύ άσχημα.
Είδα στο βίντεο της Στέφι τι λαμπρή προσωπικότητα είναι..."
"...κι έκανα ένα τεράστιο λάθος".
Σίγουρα έκανες!
"#Θλιβερή μέρα για τα ωροσκόπια. Ραγισμένη καρδούλα".
Όντως είναι θλιβερή μέρα.
Είχε λαμπρή προσωπικότητα, αλλά δεν θέλω ωροσκόπια.
Σέβομαι τη συγγνώμη της Κιου-Τι.
Είπε "Έκανα λάθος και λυπάμαι γι' αυτό".
Μ' αρέσει αυτό.
Μπορούμε να γίνουμε καλές φίλες στο μέλλον.
Μήνυμα.
"Μάιλς, είμαι σίγουρη ότι ήταν μια δύσκολη απόφαση,
αλλά άκουσες το ένστικτό σου, όπως έπρεπε.
Κρίμα που η Στέφι έφυγε
και το ρομπότ ήταν ο Μαξ! Θαυμαστικό. Ξαφνιασμένη φατσούλα".
"#ΤιΣτοΚαλόΈλεος".
Κι εσύ υποψιαζόσουν εμένα.
Ναι. Λες ψέματα, αδερφέ. Υποψιαζόσουν εμένα.
Μήνυμα.
"Μάιλς!" Όλα κεφαλαία. Τρία θαυμαστικά.
"Φαντάζομαι τη φάτσα σου όταν μπήκες στο δωμάτιο.
#Σοκαρισμένος. Εικονίδιο..."
"Είμαι ευγνώμων που δεν άκουσες κάποια με τον οποία δεν έχω μιλήσει.
#ΜηνΚρίνειςΈναΒιβλίοΑπόΤοΕξώφυλλο".
Εντάξει, Κάιλ.
Ναι, σ' εσένα μιλώ. Και το ξέρεις.
Μη με αναφέρεις, ενώ δεν έχεις μιλήσει καν μαζί μου.
Έλεος, ρε Κάιλ. Προσβλήθηκες στο πιτς φιτίλι.
Δεν είπα "Κάιλ, μοιάζεις ψεύτικος. Οι μύες σου δεν μοιάζουν αληθινοί".
Δεν σου επιτέθηκα.
Απλώς φάνηκες σαν την ΤΝ.
Οι φωτογραφίες σου δεν έβγαζαν νόημα.
Όσο πάει, χειροτερεύει.
Η Ολίβια έχει καλή καρδιά. Θέλω να την αναφέρω σε αυτό το μήνυμα.
Υποστήριξε τον Μάιλς, ενώ όλοι ξέραμε ότι είχε μια δύσκολη απόφαση.
Είναι μια καλή αρχή για νέες συμμαχίες.
Μήνυμα: "Γεια!
Ολίβια, αυτό ήταν κεραμίδα για όλους μας.
Λόρεν, να τα βρούμε με μια αγκαλιά; Παίδες, μείνετε θετικοί".
"Ελπίζω να με αφήσουν ήσυχο τώρα".
"Ας επαναφέρουμε στα ίσια το παιχνίδι. #ΜένουνΜόνοιΟιΑληθινοί".
Τι εννοείς, να σε αφήσουν ήσυχο;
Γιατί να σε αφήσουμε; Ξεκάθαρα είσαι ψεύτικος, φίλε.
Κάθεσαι εδώ πέρα και προσπαθείς να συμφιλιωθείς με όλους
επειδή ξέρεις ότι φέρθηκες σαν βλάκας.
Ο Μάιλς ξέρει ότι συμπαθούσα τη Στέφι.
Δεν θέλω να του το τρίψω στη μούρη, αλλά θέλω να πω ότι λυπάμαι που έφυγε.
Μήνυμα. "Η καρδιά μου έχει ραγίσει! Εικονίδιο ραγισμένη καρδιά.
Η Στέφι φαινόταν υπέροχη και το ένιωσα από την αρχή".
"Πόνεσα που έχασα τη Μάξι σερβιέτα μου";
Τι λέει!
"Όμως, σε σέβομαι πολύ, Μάιλς.
Ήταν πολύ δύσκολο. Κάνε ό,τι πρέπει".
Τέτοια θέλω να ακούω.
Δεν ξέρω γιατί μου την έπεσε η Κάσι.
Η μπηχτή είναι λίγο ύποπτη.
Φίλε! Τουλάχιστον όλοι είπαμε τη γνώμη μας.
Η Λόρεν δεν έχει κανέναν αυτήν τη στιγμή,
αλλά εγώ ακόμα χρειάζομαι πολλούς συμμάχους.
Οπότε, ίσως αναπληρώσω τη θέση που είχε η Στέφι γι' αυτήν.
Τουλάχιστον τώρα ξέρουμε ότι είμαστε άνθρωποι.
Ο Κύκλος ξαφνικά μίκρυνε πολύ.
Οι αντιδράσεις όλων ήταν καλές, εκτός από της Κάσι.
Ο Μάιλς χρειάστηκε να πάρει μια δύσκολη απόφαση.
Νιώθω ότι δεν έπρεπε να του την πέσει.
Αυτό με κάνει να μη συμπαθώ την Κάσι.
Η φιλενάδα σας από το Κεντάκι αυτοτσουρουφλίστηκε στη συνομιλία,
αλλά αυτό είναι The Circle, όλα αλλάζουν αστραπιαία.
Μετά από μια ζωηρή συνομιλία,
οι παίκτες χαλαρώνουν.
Εκτός από την Κόρι-Τάιλερ που σκέφτεται νέους τρόπους να συνάψει συμμαχίες.
Αφού κάνω τη μάσκα ποδιών, όλα τα αγόρια θα θέλουν φωτογραφίες ποδιών.
Αλλά μαντέψτε τι; Δεν έχει τζάμπα φωτογραφίες.
Κι αφού η Στέφι έφυγε,
η Λόρεν στρέφεται σε πιο παραδοσιακούς τρόπους σύνδεσης.
Ίσως τη βοηθήσει μια γυναικεία συμμαχία.
Έχασα πολλές συμμαχίες σήμερα.
Πρέπει να αρχίσω να χτίζω σχέσεις με νέα άτομα.
Ίσως προκύψει νέα συμμαχία με την Ολίβια, ανάλογα με το πώς θα πάει η κουβέντα.
Οπότε, Κύκλε, άνοιξε ιδιωτική συνομιλία με την Ολίβια.
Δεν ξέρω. Φαίνεται απασχολημένη.
Η Λόρεν μάς κάλεσε σε συνομιλία!
Μια κοριτσίστικη κουβέντα θα 'ναι τέλεια.
Κύκλε, άνοιξε ιδιωτική συνομιλία με τη Λόρεν.
Μήνυμα.
"Γεια, κοπελιά".
"Μα τι μέρα! Διπλό θαυμαστικό.
Ήθελα να δω τι κάνεις
γιατί μόνο εμείς δεν επιλέξαμε τη Στέφι ως ΤΝ".
Ναι, μ' αρέσει αυτό γιατί ήμασταν οι πρώτες ινφλουένσερ.
Νομίζω ότι έχουμε μια ευκαιρία εδώ, Λόρεν.
Βοήθα με να σε βοηθήσω.
Μήνυμα. "Χαίρομαι που η Στέφι ήταν στην πραγματικότητα",
με κεφαλαία, "αληθινή! Θαυμαστικό".
"Πώς νιώθεις τώρα που μάθαμε ότι ο Μαξ ήταν η ΤΝ;"
"#ΤιΣτονΔιάολο!"
Σίγουρα σκεφτόμαστε το ίδιο, κοπελιά.
Μήνυμα. "Έχω μείνει #Άναυδη
με το ότι ο Μαξ ήταν η ΤΝ.
Ποιος θα το περίμενε";
"Είναι πολύ απαίσιο. Έχασα δύο καλές σχέσεις,
αλλά ελπίζω να χτίσω νέες, ακόμα πιο υπέροχες.
Θαυμαστικό, θαυμαστικό".
Ναι! Ναι, έτσι ακριβώς!
Και η Ολίβια θα γίνει μία από αυτές.
Μήνυμα. "Είμαι εδώ για σένα, κορίτσι μου.
Έχουμε πολλά κοινά. #ΖωΓιαΑυτό!"
"Έχω μιλήσει και με την Κάσι και φαίνεται πολύ γλυκιά.
Υπάρχουν κι άλλες γλύκες που αγνοώ;"
Της δείχνω κατανόηση γιατί έχασε τη Στέφι και τον Μαξ.
Επιπλέον, της λέω ότι έχω μιλήσει με την Κάσι
και προτείνω γυναικεία συμμαχία.
Μήπως ξέρει αυτή κάποιον στον οποίο θα έπρεπε να μιλήσει η Ολίβια;
Μήνυμα. "Συμπαθώ πολύ τη γλυκούλα Κιου-Τι.
Θεωρώ ότι θα ήταν στο ίδιο μήκος κύματος μ' εμάς. #ΣυμμορίαΚοριτσιών!"
Έτσι μπράβο!
Αυτή είσαι!
Έχω κατενθουσιαστεί. Δεν αντέχω.
Έχω κατενθουσιαστεί. Θα περάσουμε τέλεια.
Είσαι ενθουσιασμένη, Ολίβια, αλλά κράτα το κολοκυθάκι στο βρακί σου.
Αφού τα θαλάσσωσε με το μπλοκάρισμα και τον έκραξαν,
ο Μάιλς τα βρίσκει σκούρα.
Έτσι μπράβο. Μπαμ.
Ίσως η Κιου-Τι πρέπει να δει τι κάνει ο καλός της.
Λοιπόν, η Κάσι επιτέθηκε στον Μάιλς στην ομαδική συνομιλία.
Μου φάνηκε λίγο απρόκλητο.
Ιδίως επειδή θεωρούσα γερή τη συμμαχία.
Οπότε, το ότι η Κάσι τα έριξε όλα στον Μάιλς ήταν λίγο παράξενο.
Κύκλε, άνοιξε ιδιωτική συνομιλία με τον Μάιλς.
"Η Κόρι-Τάιλερ σε καλεί σε ιδιωτική συνομιλία".
Θα πρέπει να καθίσω γι' αυτό.
Κύκλε, άνοιξε την ιδιωτική συνομιλία.
Λοιπόν, μήνυμα.
"Μάιλς μου, μάλλον κάναμε λάθος για τη Στέφι,
αλλά τουλάχιστον βγάλαμε δύο στην τιμή του ενός.
Στη συνομιλία του Κύκλου,
προσπάθησα να ελαφρύνω τη θέση σου... Αποσιωπητικά".
"Πώς νιώθεις για το μήνυμα της Κάσι;"
Ήταν λίγο ύποπτο.
Νομίζω ότι κι εκείνη νιώθει το ίδιο.
Λοιπόν, μήνυμα, "Το μήνυμα της Κάσι ήταν προβληματικό. Καχύποπτα μάτια.
Ειδικά αφού είπε σ' εμάς κι όλον τον Κύκλο
ότι ήθελε να εκδιωχθεί η Στέφι.
#ΠόσοΨεύτικη; Ερωτηματικό".
Αποστολή.
Μα ναι! Ήταν λίγο ψεύτικη.
Συμφωνώ. Είπε σε όλους ότι ήθελε να φύγει η Στέφι.
Λοιπόν, μήνυμα. "Δεν ανέλαβε ευθύνη
και αυτό δεν μου άρεσε".
Όμως, ήθελα να μάθω και πώς νιώθει σχετικά με τον Κάιλ.
"Είσαι το νούμερο ένα για μένα.
Θέλω να δούμε πώς θα προχωρήσουμε.
Πώς νιώθεις για τον Κάιλ;"
Αποστολή μηνύματος.
Ειλικρινά, δεν ξέρω πώς νιώθω για τον Κάιλ.
Μήνυμα. "Είσαι το νούμερο ένα για μένα. Δεν το ξεχνώ ποτέ. Καρδούλα.
Στενοχωρήθηκα που τον έκραξαν για τη χάλια φωτογραφία. Γελαστή φατσούλα.
Βασικά, πάντα ήταν καλός μαζί μου,
αλλά όλα τα μηνύματά του είναι αδιάφορα".
"Πώς νιώθεις;"
Μα πόσο στο ίδιο μήκος κύματος είμαστε πάντα με τον Μάιλς!
Έτσι ακριβώς νιώθω.
Εντάξει, μήνυμα. "Είμαστε πάντα στο ίδιο μήκος κύματος.
Κι εγώ έτσι νιώθω για τον Κάιλ,
αλλά είναι καλό να έχουμε πιο πολλά άτομα στο πλευρό μας,
ειδικά αφού έχομε αμφιβολίες για την Κάσι.
"Τι γνώμη έχεις για μια #ΣυμμαχίαΟικογένειαςΚύκλου;"
Αποστολή μηνύματος.
Θα ήταν καλός. Σαφώς τον προτιμώ από τον Πολ.
Ίσως είναι καλή κίνηση.
Μήνυμα. "Χρειαζόμαστε θετική ενέργεια μετά την προδότρια Κάσι.
Μέσα να μιλήσουμε με τον Κάιλ, αρκεί να έχουμε όνομα συμμαχίας φωτιά.
Γελαστή φατσούλα, #ΤρεςΦουέγκο".
"#ΗΣεφΚιουΤιΜαγειρεύειΣτρατηγική".
Εντάξει, μήνυμα.
"Οι #ΤρεςΦουεγκο θα κυριαρχήσουν.
Μετά από τόσα στρατηγήματα, είμαι έτοιμη να βγούμε".
"Ας μιλήσουμε στον Κάιλ. Παίξε μπάλα. Εικονίδιο μπάλα".
Έτσι ακριβώς!
Οι Τρες Φουέγκο θα κάνουν κουμάντο στο παιχνίδι.
Μήνυμα. "Ευχαριστώ που μου έφτιαξες τη διάθεση, πανέμορφη.
Φάτσα με μάτια καρδιές.
Σου χρωστώ πεντάστερο πρωινό στο κρεβάτι μετά από αυτά.
#ΤηγανίτεςΣεΣχήμαΚαρδιάς".
ΜΑΪΛΣ ΜΙΛΑΜΕ ΣΥΝΤΟΜΑ
Μάιλς!
Καρδιά μου. Έχω παθιαστεί μαζί του.
Νιώθω καλά γι' αυτό.
Να χαρείς, μην είσαι ο σαραντάρης Μπρους, Κιου-Τι!
Και να ήταν, δεν θα πείραζε, Μάιλς. Η ζωή ξεκινά στα 40.
Με ακούς;
Δεν είσαι γέρος στα 40!
Όλοι είχαν κάποιο αγαπημένο μάθημα, από τη γυμναστική...
Όχι, είναι δικό μου.
...ως τη γλώσσα.
Φάε το δικό σου.
Αλλά σε ποιον δεν άρεσαν τα καλλιτεχνικά;
Αλλά και να μην τους άρεσαν, θα ασχοληθούν σήμερα.
Βλέπω ένα πινέλο στο ένα χέρι και μπογιές στο άλλο.
"Πορτρέτα".
- Τι είναι αυτό; - Θεέ μου, θα ζωγραφίσουμε;
Σπίρτο ο Πολ.
Εντάξει. Άνοιξε τα Πορτρέτα.
"Παίκτες, ώρα να διοχετεύσετε τον Πικάσο μέσα σας".
Ναι! Μέσα. Πάμε.
"Θα φτιάξετε ένα πορτρέτο που θα τονίζει κάποιο κακό χαρακτηριστικό άλλου παίκτη".
Άλλο ένα παιχνίδι που δεν θα προκαλέσει δράματα.
Γουστάρω.
- Θεέ μου. - Θα είναι πολύ βάναυσο.
"Έχετε 30 λεπτά για να φτιάξετε το αριστούργημά σας".
Ο Μιχαήλ Άγγελος δεν δημιούργησε το αριστούργημά του σε 30 λεπτά, εντάξει;
"Οι καλλιτέχνες θα παραμείνουν ανώνυμοι".
Τώρα στ' αλήθεια θα αγριέψει το πράγμα.
Δεν θα ανησυχώ ότι θα καταλάβουν ότι ήμουν εγώ.
Ναι!
Για ποιον θέλω να δημιουργήσω κάποιο δράμα;
ΠΗΓΑΙΝΕΤΕ ΣΤΗΝ ΠΟΡΤΑ ΠΑΡΤΕ ΤΑ ΠΡΑΓΜΑΤΑ
Δώσαμε στους παίκτες ό,τι χρειάζονται γι' αυτά τα ανώνυμα έργα.
Έχουμε μπογιές, φτερά...
Θα ζωγραφίσουν έναν συμπαίκτη τους.
Θα προκαλέσουμε δράματα.
Ο Κάιλ κάνει την Ολίβια.
Με βάση τα χαρακτηριστικά που μου έδειξε, ήδη με έκρινε,
χωρίς να ξέρει καν ποιος είμαι.
Η Κάσι ζωγραφίζει τον Μάιλς.
Έχω τα ξανθά μαλλιά του και το κόκκινο σακάκι.
Ο Πολ ζωγραφίζει τη Λόρεν.
Θα πει "Θεέ μου, αυτό σκέφτονται για μένα;
Θεέ μου, τι έκανα;"
Ο Μάιλς σχεδιάζει την Κάσι.
Δεν θα της αρέσει γιατί δεν είναι όμορφο!
Η Ολίβια ζωγραφίζει τον Πολ.
Θα τον κάνω με ένα τεράστιο στόμα γιατί είναι πολύ φαφλατάς.
Η Λόρεν ζωγραφίζει την Κιου-Τι
κι η Κιου-Τι ζωγραφίζει τον Κάιλ.
Προσπαθώ να φανεί σαν να το έκανε η Ολίβια.
Πιο Πικάσο πεθαίνεις.
Ελπίζω ο κόσμος να δει στον πίνακα
πως αν δεν μιλάς αρκετά στην Ολίβια,
δεν πρόκειται να σου σταθεί.
Πολ, δεν το βρίσκω υπερβολικά κακό.
Έχεις μεγάλο, αυθάδικο στόμα
και τεράστιο εγωισμό.
Έλεος, πού να σε δούμε κι όταν όντως είσαι κακιά.
Η Λόρεν με πρότεινε ως η πιθανή ΤΝ.
Σε βλέπω, Λόρεν.
Με τον διπρόσωπο εαυτό σου.
Λοιπόν, κοπελιά.
Ελπίζω να μη με μισήσεις για πάντα.
Η Κάσι είναι ένα φίδι.
Δεν μπλέκω με άτομα που άλλα λένε κι άλλα κάνουν.
Το μόνο που έχει κάνει σε κάθε ευκαιρία
είναι να την πέφτει στην Κιου-Τι.
Δεν ξέρω αν το παρακάνω, αλλά στην τελική,
είναι ανώνυμα και κανείς δεν θα ξέρει,
οπότε θα το κάνω πιο πιπεράτο.
Θα γίνει πολύ αγενές.
"Τέλος χρόνου!"
Βγήκε τέλειο.
Θα βολευτούμε μ' αυτό.
Οι παίκτες ανεβάζουν τα αριστουργήματά τους
για να τα δουν όλοι οι άλλοι.
Θα τσαντιστεί πολύ.
-"Η γκαλερί άνοιξε". - Πάμε!
Ανυπομονώ να δω τι ζωγράφισαν.
Ελπίζω να μην είμαι ο μόνος που ήταν μοχθηρός.
Κύκλε, άνοιξε την γκαλερί.
Πρώτο είναι το πορτρέτο του Πολ από την Ολίβια.
"Μεγάλο στόμα! Μεγάλο εγώ!"
Τι λες τώρα!
Αυτό είναι το πρώτο; Έτσι ξεκινάμε;
Θεέ μου.
Μα ποιος θα το έλεγε αυτό για εμένα; Ίσως ο Μάιλς.
Θα υποψιαζόμουν τη Λόρεν.
Η Λόρεν είναι πολύ καλή. Δεν θα είχε μιλήσει για μεγάλο εγωισμό.
Λυπάμαι, αλλά δεν λυπάμαι, Πολ.
Λυπάμαι, αλλά δεν λυπάμαι.
Δεν με τσάντισε και τόσο.
Είναι καλό ότι δεν με ζωγράφισε ως ψεύτικο προφίλ.
Ελπίζω να πάρει το μήνυμα απ' αυτό.
"Κούλαρε. Πάψε να επιτίθεσαι στον κόσμο".
Είναι εποικοδομητική κριτική και δεν με πειράζει.
Μεγάλος εγωισμός και ανώτερος άνθρωπος; Μάλιστα.
Ακολουθεί το πορτρέτο της Λόρεν από τον Πικάσο Πολ.
Συγγνώμη, τι;
- Είναι απαίσιο. - Τι είναι αυτό;
Ρε!
Λες ότι είμαι διπρόσωπη;
Είναι η Λόρεν διπρόσωπη σκύλα και εγώ δεν το πήρα είδηση;
Γι' αυτό έχω θέμα εμπιστοσύνης.
Από τη μια, προσπαθεί να είναι κουλ,
αλλά μετά προδίδει τον κόσμο.
Λες ότι είναι άντρας;
Μου ζωγράφισε απαίσια μαλλιά.
Πιθανότατα το ζωγράφισε...
Ποια είσαι;
...ίσως ο Πολ;
Ακολουθεί ο φόρος τιμής της Λόρεν στην Κιου-Τι.
"Κόρι-Τάιλερ".
Με τα γυαλιά ηλίου.
"Γιατί; Ερωτηματικό".
Γιατί γυαλιά;
Γιατί δεν έδειξες φωτογραφία του όμορφου προσώπου σου;
Τι;
"Γιατί" τι;
Δεν το καταλαβαίνω.
Βασικά, νιώθω καλά γι' αυτό.
Δεν δημιουργεί αμφιβολίες για το άτομό μου.
Απλώς ρωτά γιατί φορώ γυαλιά.
Και τώρα, η άποψη του Κάιλ για την Ολίβια.
Να ο πίνακας μου.
Μάλιστα, κύριε.
Τι λέει;
- Τι λέει; - Πρέπει να πάω κοντά για να δω.
Θα σας πω γιατί το ζωγράφισα. Είναι ύποπτη.
"Γύρνα τη βάρκα και κάνε σαν να μην τη βλέπεις".
Άρα χτυπά καμπανάκι ότι είναι νησί.
Για ποιον μιλάς;
Λέει ότι η Ολίβια
γυρίζει την πλάτη της στον κόσμο.
Ελπίζω η αντίδρασή της να είναι
"Κάποιος θεωρεί ότι δεν θα σταθώ στους άλλους;"
Ναι. Το πιστεύω αυτό.
Ό,τι πεις. Επόμενος!
Εγώ θα πω πότε θα πάμε στον επόμενο.
Επόμενο. Το σχέδιο της Κάσι για τον Μάιλς.
"#Άχρηστος".
Αφήστε ήσυχο τον κολλητό μου. Προσπαθεί.
Ελπίζω να περνά το μήνυμα
ότι τα συνεχή καμάκια του στην Κόρι Τάιλερ είναι γελοία.
Δεν με νοιάζει αν ο Μάιλς είναι "ερωτοχτυπημένος".
Άρα, θα με κρατήσει εδώ. Αυτό δεν είναι κακό για μένα.
Ασ' τους στην κακία τους. Θα συνεχίσω να φλερτάρω.
Είμαι σκυλί.
Τον ακούσαμε να γαβγίζει. Ας τον δούμε να δαγκώνει.
Γιατί ο Μάιλς ζωγράφισε την Κάσι.
"Φίδι κολοβό";
- Ρε συ! - Αμάν!
Να πάρει!
Θα ήθελα να μου πεις πώς.
Ο Πικάσο είχε την Μπλε Περίοδο.
Εγώ έχω την άγρια περίοδο.
Στενοχωρήθηκα.
Και δεν γυρνώ κιόλας την πλάτη για να ζωγραφίσουν έναν τεράστιο στόχο;
Και τέλος, το πορτρέτο του Κάιλ από την Κιου-Τι.
"Ο βασιλιάς της βαρεμάρας.
#Ψεύτικος".
Με λες ψεύτικο προφίλ δηλαδή;
Ρε φίλε! Τον έσφαξε τον κολλητό μου.
Ψεύτικοι μύες;
Θα νομίζει ότι το έκανε η Ολίβια.
Σίγουρα είναι η Ολίβια. Εκατό τοις εκατό. Το ξέρω.
Το #Ψεύτικος πηγάζει από το σχόλιό της ότι οι μύες του είναι ψεύτικοι.
Ακόμα κι αν η Ολίβια το αρνηθεί,
δεν νομίζω ότι ο Κάιλ θα σκεφτεί ότι το έκανα εγώ.
Ποτέ δεν είπα ψεύτικους τους μυς του.
Καλά, τον είπα ΤΝ, οπότε κατά κάποιον τρόπο το είπα.
Ξέρουν ποιον εννοώ. Δεν είμαι ψεύτικος. Συνέχισε, λοιπόν.
Θα σοβαρέψει το πράγμα. Πίστεψέ το.
Ναι. Βολές! Μπουνιές!
Κάποιος το έκανε αυτό στον Κάιλ για να με ενοχοποιήσει.
Προφανώς.
Αλλά ποιος το έκανε;
Ελπίζω η Ολίβια να μην καταλαβαίνει ότι ο σκοπός ήταν να κατηγορηθεί αυτή.
Είτε ήταν το φίδι το κολοβό είτε το ύποπτο άτομο,
η Κάσι ή η Ολίβια.
Αυτό μου έπεσε βαρύ.
Αν δεν μπορείς να γελάσεις με τον εαυτό σου,
κάτι δεν πάει καλά μ' εσένα.
Ειλικρινά. Κι αν δεν αντέχεις το τσουρούφλισμα,
βγες από την κουζίνα!
Θέλω να ξεφορτωθώ το άγχος τρώγοντας γάλα και σοκολάτα.
Όλοι ξέρουν, μια εικόνα, χίλιες λέξεις.
Μετά το παιχνίδι,
η Κάσι έχει μερικά λογάκια για όποιον την είπε φίδι.
Με είπε ύπουλο φίδι.
Δεν είμαι ύπουλο φίδι.
Και σε ποιον να παραπονεθείς, αν όχι σ' αυτόν που σε είπε έτσι;
Θέλω να μιλήσω με τον Μάιλς γιατί έχω συμμαχία μαζί του,
είναι σύμμαχός μου.
Ελπίζω να ξέρει κάτι που εγώ δεν ξέρω.
Κύκλε, θα ανοίξεις μια ιδιωτική συζήτηση με τον Μάιλς;
Η ΚΑΣΙ ΣΕ ΚΑΛΕΙ
Θεέ μου.
Σίγουρα θέλει να μιλήσει γι' αυτό το πορτρέτο
κι εγώ είμαι ο ένοχος εδώ.
Ίσως ξέρει ότι το έκανα εγώ. Άνοιξε τη συνομιλία.
Κύκλε, μήνυμα "Τι σκατά;
Δεν το πιστεύω ότι με είπαν φίδι.
Τα έχω πάρει άσχημα. #ΔενΕίμαιΦίδι".
Εντάξει, Κάσι.
Δεν θα κρυφτώ, γιατί πραγματικά το εννοούσα ως αστείο.
Μήνυμα. "Κάσι! Δεν είσαι όντως φίδι.
Σπάγαμε πλάκα μεταξύ μας. Γελαστή φατσούλα.
Ξεκαρδίστηκα με τις εικόνες".
"Θα βάλω το πορτρέτο μου στο δωμάτιό μου.
#ΕίμαιΆχρηστοςΑλλάΠάνταΓελώ".
Πού να ήξερε ότι το έκανα εγώ!
Μήνυμα. "Χαίρομαι που το δικό σου σε έκανε να γελάσεις,
γιατί εγώ δεν γέλασα με το δικό μου... Αποσιωπητικά.
Δεν μπορώ να καταλάβω
ποιος θα το έλεγε αυτό για μένα και γιατί".
Μάλιστα. Θέλει την αλήθεια. Το εννοούσα ως αστείο.
Συγγνώμη αν σε προσέβαλα. Κι αν ναι, ελπίζω να τα ξαναβρούμε.
Μήνυμα. "Κάσι, λυπάμαι πολύ.
Φατσούλα που κλαίει. Εγώ έκανα το πορτρέτο".
Σοβαρά μιλάς;
Τι βλάκας!
Δεν ζωγράφισα κάτι κακό γι' αυτόν.
Εσένα δεν σε είπαν φίδι, αδερφέ. Εμένα με είπαν.
"Νόμιζα ότι ήταν για να σπάσουμε πλάκα.
Ήταν μπηχτή που μου την είπες γιατί μπλόκαρα λάθος άτομο,
ενώ κι εσύ είπες να επιλέξω τη Στέφι".
Αποστολή μηνύματος.
Μ' αρέσει που οι άντρες υποβαθμίζουν τα πάντα.
Ποτέ δεν τρέχει κάτι.
Όλοι απλώς πείραζαν τους άλλους.
Ήταν όλα μόνο για πλάκα.
"Αν ήξερα ότι θα σε έκανε να νιώθεις έτσι,
δεν θα έπιανα καν τα κραγιόνια.
Θα ζητήσω συγγνώμη στην κοινή συνομιλία".
"#ΣεΠαρακαλώΣυγχώρεσέΜε".
Αυτό ήταν γλυκό.
Είναι πρόθυμος να πει σε όλους ότι δεν είμαι φίδι,
κι αυτό είναι πολύ ευγενικό.
Έχω ένα σοβαρό μειονέκτημα.
Δεν μένω θυμωμένη για πολύ.
Τι σκέφτομαι τώρα; Όχι!
Είμαι θυμωμένη. Κακώς το έκανε εξαρχής.
Μήνυμα. "#ΠροσοχήΣπόιλερ.
Κι εγώ έκανα το δικό σου πορτρέτο.
Δεν ήθελα να σε παρουσιάσω σε αρνητικό φως,
οπότε το κράτησα ανάλαφρο.
Ελπίζω μόνο το πορτρέτο που μου έκανες
να μη με έκανε στόχο".
Να πάρει.
Νιώθω απαίσια.
Η Κάσι είτε θα με συγχωρέσει είτε δεν τη νοιάζει.
Λέει "Εντάξει, το ξέρω ότι έκανες πλάκα, αλλά ακόμα είμαι τσαντισμένη.
Δεν θέλω καμία σχέση μαζί σου". Και πρέπει να το δεχτώ.
Στέφι, θέλω λίγη καλή ενέργεια τώρα
γιατί τα έκανα μαντάρα.
Θέλουμε να είμαστε αληθινοί.
Μάλλον περιμένει μια εξήγηση από μένα. Και πρέπει να της τη δώσω.
Η Κάσι με προσέλκυσε όταν είπε ότι είναι μητριά.
Με επηρέασε πολύ.
Έχω κακές σχέσεις με τη μαμά, τον μπαμπά, τα αδέρφια μου.
Με έδιωξαν σε νεαρή ηλικία και με έσωσαν η θεία και ο θείος μου.
Ο θείος μου έφυγε, αλλά η θεία μου είναι ακόμα δίπλα μου. Είναι η μαμά μου.
Είμαι πολύ ψυχούλα
Θα μου πει κάτι πολύ ευγενικό
και εγώ θα το χάψω και θα του πω "Δεν πειράζει".
Θα της πω ότι θα ξεκαθαρίσω τα πράγματα.
Μήνυμα "Ευχαριστώ". Όλα κεφαλαία.
"Δεν αξίζω την καλοσύνη σου.
Θα φροντίσω να μάθουν όλοι πόσο σπουδαίο άτομο είσαι.
Να ξέρεις ότι όσο προχωράμε, έχεις τη στήριξή μου.
#ΑυτήΉτανΗΧαζήΞανθιάΦάσηΜου".
Αποστολή μηνύματος.
Όλοι χρειάζονται συγχώρεση, έτσι;
Κι εγώ τα έχω κάνει μαντάρα άπειρες φορές στη ζωή μου.
Και πολλοί με έχουν συγχωρέσει, ακόμα κι όταν δεν το άξιζα.
Ελπίζω να τηρήσει ό,τι είπε
και να πει στον Κύκλο ότι το έκανε εκείνος.
Οπότε, πρέπει να μαζέψει αυτό το χάλι.
Όμως, τον συγχωρώ στ' αλήθεια.
Μήνυμα. "Δέχομαι τη συγγνώμη σου... Αποσιωπητικά.
Εμείς οι ξανθοί δεν μπορούμε να κρατάμε κακία για πάντα".
Μάλλον πρέπει να μαζέψεις ένα μεγάλο χάλι. LOL". Με κόκκινη καρδούλα.
Πρέπει να αναγνωρίσω τα λάθη μου.
Χαίρομαι που δέχεται τη συγγνώμη μου.
Θα καθαρίσω το όνομά της, αν κάποιος αμφιβάλλει.
Είναι καλό κορίτσι.
Αφού ζωγράφισε τον Κάιλ ως τον βασιλιά της βαρεμάρας,
η Κιου-Τι θέλει να δει αν εκείνος υποψιάζεται ότι αυτή ήταν η καλλιτέχνις.
"Η Κόρι-Τάιλερ σε καλεί σε ιδιωτική συνομιλία". Για πάμε.
Εντάξει, δικιά μου!
Κύκλε, άνοιξε τη συνομιλία με την Κόρι.
ΚΟΡΙ-ΤΑΪΛΕΡ - ΚΑΪΛ
Μήνυμα.
"#ΑδερφέΜουΣτονΚύκλο, απλώς ήθελα να δω
πώς νιώθεις μετά από το ζόρικο παιχνίδι.
Κόκκινη καρδούλα. Αν σημαίνει κάτι, σε θεωρώ βασιλιά της διασκέδασης.
Εικονίδιο στέμμα. #ΠοιοςΤοΈκανεΑυτό;"
Πιστεύω ότι είναι πολύ καλό.
Το παίζω ωραία με το #ΠοιοςΤοΈκανεΑυτό.
Ελπίζω να μην το αγνοήσει. Θέλω να απαντήσει.
Αποστολή μηνύματος.
"#ΠοιοςΤοΈκανεΑυτό;"
Ήξερα ότι δεν το έγραψε εκείνη, γιατί, όπως είπα,
εμείς οι δύο περνάμε πολύ καλά
για να σκεφτεί ότι είμαι βαρετός.
Κυριολεκτικά, είμαι ψυχοπαθής.
Προσπαθώ να τον κάνω να νιώσει άνετα για κάτι που όντως έκανα. Θεέ μου.
Βασικά, μπορείς και να του πεις την αλήθεια. Όχι;
"Δικιά μου! Τρία θαυμαστικά.
Βασικά, ξεκαρδίστηκα όταν είδα τη ζωγραφιά.
Έμοιαζα σαν μπισκοτάκι. Θαυμαστικό".
"Νομίζω ότι ήταν η Ολίβια"!
Όντως τον έκανα σαν μπισκοτάκι. Θέλω να πω συγγνώμη, αλλά όχι να εκτεθώ.
Οι μαριονέτες μου χορεύουν!
Αυτό ακριβώς ήθελα.
Μ' αρέσει που η Κιου-Τι επικοινώνησε
γιατί αυτό δείχνει ότι έχουμε τη σύνδεση που πίστευα.
Θα επιβεβαιώσω ότι κι εγώ υποψιάζομαι την Ολίβια.
Έτσι, θα νιώσει δικαιωμένος και δεν θα έχει αμφιβολίες.
Θα πει "Εγώ το πιστεύω, αυτή το πιστεύει. Πρέπει να 'ναι η Ολίβια".
Μήνυμα. "Μαύρη αλήθεια. Όντως έμοιαζε με μπισκοτάκι. Γελαστή φατσούλα.
Κι εγώ υποψιαζόμουν την Ολίβια. Δεν ξέρω τι ζόρι τραβά μαζί σου".
Μήνυμα. "Πάντως, έχω κάτι για την Ολίβια! Θαυμαστικό.
#ΕίμαιΜικροπρεπής.
#Αδίστακτος".
Αποστολή.
Κάιλ, κι εγώ είμαι αρκετά #Αδίστακτη, να το ξέρεις.
Αλλά αυτό θα το μάθεις αργότερα. Εντάξει, μήνυμα.
"Αμάν! Το μόνο που θα πω είναι ότι καλύπτω τα μάτια μου.
Δεν έχω δει έτσι τις Λόρεν και Κάσι, αλλά κάποιος σαφώς τις είδε.
Εικονίδιο διαβολάκι, αγγελάκι, φίδι".
Αποστολή μηνύματος.
"Εικονίδιο διαβολάκι, αγγελάκι, φίδι".
Να πάρει.
Απλώς λέω ότι δεν το έχω δει,
αλλά κάποιος το είδε, οπότε ας το λάβουμε υπόψη.
Μήνυμα.
"Όμως, εικονίδιο αστεράκια, από τη θετική πλευρά,
στον Μάιλς άρεσε η ιδέα της συμμαχίας και πρότεινε..."
"...να ονομαστούμε Τρες Φουέγκο".
Εξασφάλισα άλλη μία συμμαχία!
Ολίβια, σου 'ρχομαι!
Μήνυμα. "#ΑπόλυτηΕιλικρίνεια...
Γουστάρω αυτό το όνομα!"
Όλα κεφαλαία και τρία θαυμαστικά.
"Ο Μάιλς είναι φιλαράκι μου. Κι αλήθεια, σε συμπαθώ όλο και πιο πολύ όποτε μιλάμε.
Αν ποτέ γίνω ινφλουένσερ, μπορείς #ΝαΚοιμάσαιΣανΜωρό.
#ΤηρώΌσαΈχωΠει"!
Ναι! Θεέ μου!
Έχει πολλή πλάκα.
Ας τον κάνουμε να νιώσει ότι έχω κατενθουσιαστεί.
Λοιπόν, μήνυμα...
Για πάμε. "Κυριολεκτικά χοροπηδώ σαν παιδάκι τώρα".
Ρε συ, κι εγώ το ίδιο έκανα!
"#ΣεΣτηρίζωΓιαΠάντα".
Αυτό είναι τέλειο.
Καταχάρηκα που το άκουσα αυτό.
Μήνυμα. "Νιώθω σαν παιδί τα Χριστούγεννα".
"#ΟιΤρεςΦουέγκοΘαΒάλουνΦωτιάΣτονΚύκλο".
Είμαστε οι Τρες Φουέγκο.
Πάμε, μωρό μου!
Μ' αρέσουν οι συνομιλίες όπου πετυχαίνω όλα όσα ήθελα να πετύχω.
Είναι καλό να 'σαι ντόμπρος κι ειλικρινής με τους άλλους.
Νομίζω ότι κάνω καλή δουλειά,
μέχρι να μιλήσω με κάποιον άλλον και κάνω άλλη συμμαχία.
Συνεχίζω να κινώ τα νήματα.
Ελπίζω να κοιμηθείς σαν μωρό απόψε, Κάιλ.
Υποτιτλισμός: Λιουμπίνκα Δημητρόβα